Source: http://ec.europa.eu/competition/consumers/institutions_sl.html
Timestamp: 2013-05-24 17:48:15+00:00

Document:
Institucije EU in politika konkurence – Evropska komisija
Evropski parlament Evropski svet Svet Evropske unije Evropska komisija Sodišče Evropske unije Evropska centralna banka Računsko sodišče Evropski ekonomsko-socialni odbor Veljavna zakonodaja o konkurenci Več o politiki konkurence Evropski parlament
Evropski parlament je edina institucija EU, ki jo neposredno izvolijo evropski državljani. V njem je 736 evropskih poslancev s petletnim mandatom, ki se povezujejo glede na politično usmeritev in ne glede na državljanstvo. Parlament v t.i. postopku soodločanja skupaj s Svetom EU odloča o sprejemu zakonodaje na skoraj 75 % področij, ki so v pristojnosti EU. Politika konkurence ne spada v postopek soodločanja.
Parlamentarni odbori v zvezi s konkurenco
Z varstvom konkurence in potrošnikov se neposredno ukvarjata dva odbora:
Odbor Evropskega parlamenta za ekonomske in monetarne zadeve (ECON)
Med pristojnostmi odbora so ekonomska in monetarna politika EU, pravila konkurence in državna pomoč podjetjem.
Odbor Evropskega parlamenta za notranji trg in varstvo potrošnikov (IMCO)
Med pristojnostmi odbora so prepoznavanje in odpravljanje ovir za delovanje notranjega trga EU ter spodbujanje in zaščita ekonomskih interesov potrošnikov.
Evropski svet, v katerem se vsako četrtletje zberejo vsi voditelji držav EU, določi splošne politične smernice in prednostne naloge Evropske unije, ki so podlaga za razvoj in pripravo politik.
Evropski svet skupaj z Evropskim parlamentom odloča o imenovanju evropskega komisarja za konkurenco, ki ga predlagajo države članice in predsednik Evropske komisije.
Svet EU skupaj z Evropskim parlamentom potrjuje zakone EU o varstvu potrošnikov in konkurenci.
O politiki konkurence odločajo pristojni ministri iz vseh držav članic EU, ki se zberejo v t.i. Svetu za konkurenco.
Več o Svetu EU
Evropska komisija skrbi za pravilno uporabo predpisov EU o konkurenci.
To pomeni predvsem spremljanje in po potrebi preprečevanje:
protikonkurenčnih sporazumov (in zlasti kartelov),
zlorabe prevladujočega položaja na trgu,
združitev in prevzemov, državne pomoči.
Komisija ima zato široka pooblastila za preiskave in uveljavljanje pravil, npr. za preiskave podjetij, zaslišanja in odobritev izjem. Poleg tega morajo države članice Komisijo vnaprej obvestiti, če nameravajo podjetjem izplačati državno pomoč.
Nekatere od nalog uveljavljanja zakonodaje so z letom 2004 prevzele države članice (Uredba 1/2003). Tako lahko nacionalni organi, pristojni za konkurenco, in nacionalna sodišča uveljavljajo in izvršujejo člena 101 (nekdanji člen 81 Pogodbe EU) in 102 (nekdanji člen 82 Pogodbe EU) Pogodbe o delovanju Evropske unije.
Pri izvajanju vseh vidikov politike konkurence Komisija upošteva tudi interese potrošnikov.
Več informacij o posameznih primerih, veljavni zakonodaji in drugih zadevah boste našli na spletišču Evropske komisije o konkurenci.
Več o Evropski komisiji
Sodišče Evropske unije je glavno pravosodno telo, ki zagotavlja enotno razlago in uporabo prava konkurence v vseh državah EU.
Čeprav razsodbe Sodišča EU niso medijsko izpostavljene, imajo močan vpliv na vsakdanje življenje evropskih prebivalcev. Pomagajo vzpostavljati konkurenco na trgu EU, kar potrošnikom zagotavlja bogatejšo ponudbo ter kakovostnejše izdelke in storitve po nižjih cenah.
O zadevah v zvezi s konkurenco zdaj razsoja Splošno sodišče (nekdanje Sodišče prve stopnje), pritožbe pa obravnava Sodišče EU.
Sodišča držav članic lahko predložijo (oziroma včasih celo morajo predložiti) zadeve Sodišču EU, če želijo pojasnilo o razlagi konkurenčnega prava EU v posameznem primeru.
Več o Sodišču EU
Sodna praksa o zadevah konkurence
Evropska centralna banka je osrednja banka enotne evropske valute, evra. Njena glavna naloga je ohranjanje kupne moči evra in s tem povezane stabilnosti cen v območju evra. V območju evra je 16 držav članic EU, ki so skupno valuto uvedle leta 1999 oziroma pozneje.
Institucije EU se z Evropsko centralno banko redno posvetujejo o vseh vprašanjih konkurence, ki zadevajo finančni sektor.
Več o Evropski centralni banki
Evropsko računsko sodišče nadzoruje upravljanje proračunskih sredstev EU, ki jih zagotavljajo evropski davkoplačevalci, za politike EU.
Računsko sodišče lahko revidira plačilo glob, ki jih zaradi protikonkurenčnega ravnanja Komisija naloži podjetjem. Zneski glob, ki jih plačajo podjetja, gredo v proračun EU.
Več o Računskem sodišču
Ekonomsko-socialni odbor je glas sindikatov, združenj delodajalcev in civilne družbe pri odločanju o politikah EU, saj sodeluje v postopku odločanja.
Ima poseben oddelek, ki se ukvarja samo s politiko konkurence in vprašanji varstva potrošnikov (Strokovna skupina za enotni trg, proizvodnjo in potrošnjo).
Več o Evropskem ekonomsko-socialnem odboru
Veljavna zakonodaja o konkurenci
Kje poiskati veljavno zakonodajo
Povzetki zakonodaje EU o konkurenci
Celotna besedila zakonodaje EU o konkurenci: protikonkurenčni sporazumi (vključno s karteli) in zlorabe prevladujočega položaja na trgu,
mednarodno sodelovanje na področju konkurence.
Telefonske informacije o zakonodaji EU o konkurenci: na brezplačno telefonsko številko 00800 6 7 8 9 10 11 lahko pokličete v katerem koli uradnem jeziku EU ali stopite v stik s službo EuropeDirect po internetu ali elektronski pošti.
Več o politiki konkurence
Javna posvetovanja Evropska komisija je vesela prispevkov in pripomb vseh zainteresiranih strani, saj ji pomagajo oceniti morebitne škodljive posledice protikonkurenčnega ravnanja. Za vsak posamezen primer najprej opredeli deležnike, ki so upravičeni do sodelovanja v posvetovanju.
Komisija se z javnostjo posvetuje tudi o vseh novih pobudah.

References: Sodišče 
 sodišče 

Sodišče 
 sodišče 
 Sodišče 
 Sodišče 
 sodišče 
 sodišče